En svineproducent fra Galten gør nu op med en smertefuld metode at mærke svin.

Hver gang Johannes Nielsen fra Galten sender et svin på slagteriet, skal han først banke en hammer med to centimeter lange pigge to gange ind i bagdelen på slagtesvinet.

Det kan ikke være rigtigt, at jeg skal slå grisene, så de lider, før de skal på slagteriet. Jeg har fået nok. Johannes Nielsen, landmand

Det sker for at tatovere et fem-cifret nummer på grisen.

- Det kan ikke være rigtigt, at jeg skal slå grisene, så de lider, før de skal på slagteriet. Jeg har fået nok, siger Johannes Nielsen.

- Det er ubehageligt arbejde, siger landmanden.

Har lagt video på YouTube

Johannes Nielsen har produceret en video, der viser slagene, og lagt den på YouTube.

Læs også : Svins dyrevelfærd er vigtig for danskerne

- Vi bliver påført så mange mærkelige ting fra lovgivernes side. Alt det bavl vi skal gå rundt og lave. Og Dan Jørgensen (S) taler kun om dyrevelfærd, jeg håber, jeg kan skabe en debat med min video.

Johannes Nielsen ville foretrække, at han kunne sende sine grise gruppevis til slagtning, så han kunne slippe for at mærke den enkelte gris.

Grise kan sammenlignes med mennesker, og der er ingen tvivl om, at det gør ondt på grisen at blive tatoveret. Mette S. Herskin, seniorforsker

Men som reglerne er i dag, er han nødt til at gennemføre den smertefulde mærkning.

Ingen tvivl om smerten

- Grise kan sammenlignes med mennesker, og der er ingen tvivl om, at det gør ondt på grisen at blive tatoveret, siger seniorforsker Mette S. Herskin fra Institut for Husdyrvidenskab.

Grisene tatoveres så de senere kan spores i processen af hensyn til fødevaresikkerheden.